
INVITAȚIE 

Curs GRATUIT - Formare de Formatori
“Procesul de recrutare în funcția publică – Competența face diferența!”


Agenția Națională a Funcționarilor Publici (ANFP) implementează, în parteneriat cu asocierea SC Ernst & Young SRL - Ascendis Consulting SRL - Băncilă, Diaconu și Asociații – Societate Profesională de Avocați cu Răspundere Limitată - 42 Organizational Assessment SRL - EY Cyprus Advisory Services Limited - Ernst & Young Cyprus Limited, proiectul “ Servicii de consultanță în vederea elaborării de studii/analize și proiecte de acte normative și acordarea de suport în vederea implementării jalonului 419 PNRR”, ce vizează implementarea măsurii privind operaționalizarea cadrelor de competență din administrația publică centrală, din Componenta C14 – Bună guvernanță, Reforma 3 - Management performant al resurselor umane în sectorul public și are drept jalon de îndeplinit până la data de 31 decembrie 2025: Jalonul 419 - Cadre de competență operaționale în administrația publică centrală.
În cadrul acestui proiect, cu sprijinul furnizorului ASCENDIS Consulting SRL, derulăm o serie de cursuri gratuite de Formare de Formatori menite să asigure îndrumare, transfer de cunoștințe și de know-how și să faciliteze înțelegerea și punerea în aplicare a cadrelor de competențe în procesul de recrutare de către instituțiile și autoritățile din cadrul administrației publice, în conformitate cu anexa nr. 8 la Ordonanța de urgență a Guvernului nr. 57/2019, cu modificările și completările ulterioare, inclusiv cu noutățile aduse prin Ordonanța de urgență a Guvernului nr.121/2023.
Astfel, vă rugăm să desemnați cel puțin o persoană, cu responsabilități în procesul de recrutare și selecție a funcționarilor publici din cadrul instituției dumneavoastră, pentru a participa la una din sesiunile de formare de formatori indicate mai jos.
Sesiunile de formare de formatori se derulează pe parcursul a două zile, cu program de la ora 9 la 17, cu prezență fizică, la o sală de curs corespunzătoare, în zona de nord a Bucureștiului. Detaliile exacte cu privire la locație vor fi transmise doar celor care se înscriu și le este confirmată participarea.

Înscrierile se fac DOAR on-line prin completarea unuia dintre următoarele formulare. Înscrierile făcute prin transmitere de adresă/e-mail, nu vor fi luate în considerare:


	Grupa
	Perioada
	Link înscriere on-line

	TT1
	15-16 mai 2024
	https://forms.gle/PTBKHM3VTGpMrHKy5 

	TT2
	22-23 mai 2024
	https://forms.gle/qEpQMt3rnqsiq4RQ8 

	TT3
	29-30 mai 2024
	https://forms.gle/8Pz6fzrdYfDBz6C27 

	TT4
	5-6 iunie 2024
	https://forms.gle/NsEY6LoP3Q6hbVWU9 

	TT5
	12-13 iunie 2024
	https://forms.gle/s9AUsL41CJEbUiYu6 



Pentru fiecare curs sunt disponibile 20 de locuri, iar ocuparea acestora se face după criteriul “primul venit, primul servit”, până la ocuparea locurilor disponibile pentru fiecare sesiune în parte. Dacă unul dintre link-uri nu funcționează, înseamnă că locurile au fost ocupate.
Pentru selecția persoanei/persoanelor pe care urmează să o desemnați spre participare, va rugăm să aveți în vedere următoarele:
· Să fie funcționari publici cu responsabilități în recrutarea și selecția resurselor umane din instituția dumneavoastră sau din teritoriu, aflate în subordinea/coordonarea/sub autoritatea instituției dumneavoastră;
· Să fi participat/ să urmeze să participe la unul din webinariile organizate în lunile aprilie-iunie 2024, dar nu este obligatoriu;
· Să își poată organiza, în regie proprie sau cu sprijinul instituției reprezentate, deplasarea și cazarea în București (dacă este cazul), la locul de desfășurare a cursului (zona Parc Herăstrău), acestea nefiind acoperite de bugetul proiectului;
· Suplimentar/alternativ puteți viza funcționarii publici care au dobândit deja/ sunt în curs de dobândire a certificării de evaluatori de competențe - „EVALUATOR DE COMPETENȚE PROFESIONALE” (COR 242405), obținute în cadrul cursurilor gratuite oferite de ANFP, prin intermediul Jalonului 417 din Planul Național de Redresare și Reziliență (PNRR).
În cadrul cursurilor se va pune accent pe aspectele practice ale procesului de analiză a posturilor conform metodologiei-cadru elaborate de ANFP cu simplificarea aspectelor indicate de compartimentele de resurse umane, pe modalitatea de stabilire a competențelor generale si specifice pe diferite tipuri de posturi, elaborarea fișelor de post, modalități de verificare a competențelor specifice în cadrul concursurilor pe post precum și pe bunele practici din sfera resurselor umane pe care le vor prezenta traineri cu vastă experiență în domeniu.
Participarea la acest curs reprezintă o oportunitate oferită personalului implicat în recrutarea și selecția în funcția publică de a își îmbunătăți activitățile din cadrul procesului de recrutare din perspectiva celor mai bune practici din branșă, adaptate pe procesele descrise în reglementările aplicabile funcției publice. Întrebările de legalitate, de tratare a unor situații specifice, individuale, vor fi colectate și transmise ANFP pentru a formula răspunsuri fundamentate legal. Agenda cursului poate fi regăsită în continuarea acestei invitații.
Astfel, persoana desemnată pentru a participa în numele instituției dumneavoastră se poate înscrie la unul din următoarele cursuri, accesând formularul de înscriere de mai jos. După înscriere, un reprezentant Ascendis îi va confirma înscrierea pe adresa de e-mail furnizată în formular.
Pentru mai multe detalii și asistență la înscriere: instruireanfp@ascendis.ro, Alexandra Ion, 0743.150.372. 
Cu deosebită considerație,
Echipa de instruire

AGENDĂ
Curs Formare de Formatori “Procesul de recrutare în funcția publică – Competența face diferența!”

	Ziua 1

	8:30 – 9:30
	Welcome coffee
	Socializare

	9:00 - 9:30
	Introducere
	Culegerea așteptărilor participanților

	9:30 – 11:00
	Cadre  de competențe
	Competențe generale, competențe specifice 

	11:00 – 11:20
	Pauza de cafea
	

	11:20 – 13:00
	Procesul de recrutare și selecție (I)
	· Pașii procesului de recrutare și selecție.
· La ce ajută un astfel de proces?
Pasul 1: Planificarea necesarului de personal 
· Întocmire
· Transmitere către ANFP spre aprobare
· Aprobare 
Pasul 2: Analiza posturilor
· Formarea grupului de lucru
· Planificarea activității
· Colectarea informațiilor
· Completarea formularelor: 
· Formular de analiză a posturilor
· Formular de identificare a competențelor specifice 
· Raport de analiză a posturilor 
· Stabilirea competențelor generale și specifice
· Document de aprobare competente generale și specifice 
· Cerere de avizare a competențelor specifice 
· Transmitere către ANFP spre aprobare
· Aprobare
· Completare Fișe de post standardizate
· Completare a competențelor specifice în portalul funcțiilor publice.

	13:00 – 14:00 
	Pauza de prânz
	

	14:00 – 15:30
	Procesul de recrutare și selecție (II)
	Pasul 3: Concurs național – etapa de recrutare
· Publicarea informațiilor referitoare la concurs
· Înregistrarea persoanelor interesate
· Constituirea dosarului de concurs și verificarea eligibilității
· Testarea preliminară
· Testarea avansată
· Gestionarea contestațiilor
· Gestionarea grupului de candidați promovați 

	15:30 - 15:45
	Pauză de cafea
	

	!5.45 – 17:00
	Procesul de recrutare și selecție (III)
	· Centre de evaluare și dezvoltare
· La ce folosesc, tipuri de exerciții exemple
· Interviuri structurate sau semi-structurate 
· Interviuri situaționale și comportamentale
· Metodologia de intervievare STAR și metodologia de evaluare ORCE




	Ziua 2

	8:30 – 9:30
	Welcome coffee
	Socializare

	9:00 - 9:30
	Recapitularea ziua 1
	

	9:30 – 11:00
	Procesul de recrutare și selecție (IV)
	Pasul 4: Concurs pe post – etapa de selecție
· Constituirea Comisiei de concurs și de soluționare a contestațiilor
· Constituirea dosarului de concurs și verificarea eligibilității
· Proba scrisă
· Interviul
· Proba suplimentară
· Modalități practice de elaborare și evaluare a diferitelor tipuri de probe

	11:00 – 11:20
	Pauza de cafea
	

	11:20 – 13:00
	Procesul de recrutare și selecție (V)
	Pasul 4: Concurs pe post – etapa de selecție (continuare)
· Constituirea Comisiei de concurs și de soluționare a contestațiilor
· Constituirea dosarului de concurs și verificarea eligibilității
· Proba scrisă
· Interviul
· Proba suplimentară
· Modalități practice de elaborare și evaluare a diferitelor tipuri de probe

	13:00 – 14:00 
	Pauza de prânz
	

	14:00 – 15:30
	Metode de predare a conținutului oferit și informații utile în facilitarea unui program de instruire.
	· Metoda de predare experențială
· Lucrul cu participanții adulți – andragogia
· Cum învățăm și ce reținem din ce am învățat. Taxonomia lui Bloom

	15:30 - 15:45
	Pauză de cafea
	

	15.45 – 16:30
	 Modalități de implicare a participanților
	· Implicarea participanților prea tăcuți
· Utilizarea experienței anterioare a participanților 


	16:30 – 17:00
	Finalizarea cursului 
	· Verificarea îndeplinirii așteptărilor participanților
· Pași următori

